钦定古今图书集成/明伦汇编/人事典/第021卷 > 《图书编》 > 《大道》
## 钦定古今图书集成/明伦汇编/人事典/第021卷 > 《图书编》 > 《大道》

《子华子》曰：“火宿于心，炎上而排下，其神躁而无准，人
之暴急以取祸者，心使之也。木宿于肝，触突干抵而
锐，其神狷束而无当，人之朴戆以取祸者，肝使之也。
金宿于肺。”䃘“訇而不屈，罄而不能仰也。其神阔疏而
无法，人之讦决以取祸者，肺使之也。”“水宿于肾，瑟缩
以凑险，其神伏而不发，人之媕婀脂韦以取祸者，肾
使之也。土宿于脾，磅礡而不尽，其渗漉也，下注而不
止，其神好大而无功，人之重迟涩讷以取祸者，脾使
之也。”火气之喜明也，木气之喜达也，金气之喜辨也，
水之气藏也，土之气发生也。是故事心者宜以孝，事
肝者宜以仁，事肺者宜以义，事肾者宜以知，事脾者
宜以诚，实而不诈，五物宿于其所喜，五事官施其所
宜，外邪之不入，内宄之不泄，夫是之谓善完。